มีเพศสัมพันธ์กันวันที่ 17-18 แต่ไม่ได้ใส่ถุง แต่หลั่งนอกจะท้องไหมครับมีโอกาสมากน้อยขนาดไหนเพราะตอนนี้ฝ่ายหญิงเขากังวลว่าจะท้องครับ
สวัสดีค่ะ การที่มีเพศสัมพันธ์แบบสอดใส่อวัยวะเพศและทำการหลั่งนอกทีหลัง โดยไม่ป้องกันด้วยถุงยางอนามัยนั้น มีโอกาสตั้งครรภ์ได้สูงถึง 20% ดังนั้นมีโอกาสตั้งครรภ์ได้ค่ะจึงอาจมีข้อบ่งชี้การใช้ยาคุมฉุกเฉิน โดยยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้ในครั้งต่อไป หากจะมีเพศสัมพันธ์โดยยังไม่พร้อมตั้งครรภ์ ควรคุมกำเนิดด้วยการใส่ถุงยางอนามัยขณะมีการสอดใส่อวัยวะเพศเอาไว้ตลอด หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนก็ได้หลังใช้ยาคุมฉุกเฉิน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาภายใน 35 วันจากครั้งก่อน ควรไปยืนยันผลที่รพ.และหาสาเหตุต่อไป